Femi Otedola (an haife shi a ranar 4 ga watan Afrailu shekara ta 1962)ɗan kasuwa ne ɗan Nijeriya, mai son taimakon jama’a, kuma tsohon shugaban kamfanin Forte Oil PLC, mai shigo da kayan mai. Otedola shine wanda ya kirkiri kamfanin Zenon Petroleum and Gas Ltd, kuma shine mamallakin wasu kasuwancin da suka shafi jigilar kayayyaki, kadarori da kuma hada-hadar kuɗi. Kwanan nan ya saka hannun jari a samar da wutar lantarki a zaman wani bangare na sassaucin bangaren a Najeriya. Otedola an haife shi a garin Ibadan, babban birnin jihar Oyo, kudu maso yammacin Najeriya, cikin dangin marigayi Sir Michael Otedola, gwamnan jihar Legas daga shekarar 1992 zuwa shekara ta 1993. Yarinyar Femi Otedola ta farko, Tolani, mawaƙiya ce. An haife ta ne ga Otedola da tsohon masoyiyar sa, Olayinka Odukoya. Daga baya, Femi ya auri Nana Otedola kuma ya sami ƙarin 'ya'ya mata biyu - Florence Ifeoluwa da Elizabeth Temi — da ɗa, Fewa. Florence Otedola, wanda aka fi sani da DJ Cuppy, dan DJ ne kuma furodusa ne, sannan kuma jakadiyar yawon bude ido ta Najeriya.